Anjing turnspit

Anjing turnspit ialah anjing pupus bertungkai pendek dan bertubuh panjang yang dibiakbakakan untuk berlari di atas roda, yang dipanggil turnspit atau roda anjing, untuk memutarkan daging. Ia disebut dalam Of English Dogs pada tahun 1576 di bawah nama "Turnespete". Memoirs of British Quadrupeds (1809) karya William Bingley juga berbahas tentang anjing yang ditugasi untuk membantu tukang masak. Ia juga dikenali sebagai anjing dapur, anjing memasak, anjing roda, atau anjing bawah. Dalam pengelasan abad ke-18 Linnaeus bagi anjing, ia disenaraikan sebagai Canis vertigus (juga digunakan sebagai nama bahasa Latin untuk dachshund). Sesetengah sumber menganggap anjing turnspit sebagai sejenis terier Glen of Imaal, manakala yang lain menjadikannya kerabat kepada corgi Wales.

Dengan kemajuan teknologi dapur, keperluan untuk anjing turnspit berkurang. Lama-kelamaan, ia tidak lagi dibiakbakakan untuk fungsi spesifiknya dan bilangannya menjunam, yang akhirnya membawa kepada kepupusannya.

Satu contoh terpelihara anjing turnspit dipamerkan di Muzium Abergavenny di Abergavenny, Wales.

Kerja
Anjing turnspit dibiakbakakan untuk berlari di atas roda untuk memutarkan daging supaya daging berkenaan masak dengan sekata. Oleh sebab sifat berat kerja itu, sepasang anjing kerap bekerja mengikut syif. Menurut John George Wood dalam The Illustrated Natural History (Mammalia) (1853):

Anjing ini juga dibawa ke gereja untuk berjasa sebagai pemanas kaki. Sebuah kisah menyebut bahawa semasa sembahyang di sebuah gereja di Bath, Uskup Gloucester menyampaikan khutbah dan mengucapkan ayat "Pada masa itulah Yehezkiel melihat roda...". Apabila perkataan "roda" disebut, beberapa anjing turnspit, yang telah dibawa ke gereja sebagai pemanas kaki, berlari ke arah pintu.

Ratu Victoria membela anjing turnspit bersara sebagai haiwan peliharaan.

Penampilan
Anjing turnspit diperihalkan sebagai "anjing bertubuh panjang, bertungkai bengkok, dan hodoh, dengan rupa mencurigakan dan tidak berpuas hati tentang dirinya". Delabere Blaine, seorang doktor haiwan abad ke-19 (dan menggelar diri "bapa patologi anjing"), mengelaskan anjing turnspit sebagai keragaman spaniel. Ia kerap ditunjukkan dengan jalur putih yang menuruni tengah mukanya. Menurut Memoirs of British Quadrupeds (1809) karya Bingley:

Anjing turnspit sekali lagi diperihalkan oleh H. D. Richardson dalam buku beliau Dogs; Their Origin and Varieties (1847):

Tungkai bengkok paling berkemungkinan berpunca daripada leluhur sangat jauh seperti yang dinyatakan dalam Dogs And All About Them (1910) karya Robert Leighton:

Gen untuk kondrodisplasia pada pelbagai baka bertungkai pendek telah disahkan dikesan kembali kepada satu mutasi leluhur tunggal.

Lihat juga
 Senarai baka anjing pupus

Catatan

Rujukan

Bacaan lanjut


Pautan luar




Turnspit, Anjing
Turnspit, Anjing
Turnspit, Anjing
Turnspit, Anjing